се заменя със следното:
 „GNS_34
 Ако бордовото устройство не получи данни от приемника на сигнали от GNSS в течение на повече от 3 последователни часа, бордовото устройство трябва да генерира и регистрира събитие от типа EventFaultType с изброена (enum) стойност ‘0D’H — Липса на информация за местоположението от приемник на сигнали от GNSS, с времеви печат, съответстващ на текущото време, само ако са изпълнени следните две условия: а) интелигентният тахограф не е в режим на калибриране и б) превозното средство е в движение.“;
 и)
 точка 6 се заменя със следното:
 „6.
 ВРЕМЕВИ КОНФЛИКТ В ДАННИТЕ ОТ GNSS
 Ако установи несъответствие, по-дълго от 1 минута, между показанията на функцията за измерване на времето на бордовото устройство и данните за времето, постъпващи от приемника на сигнали от GNSS, бордовото устройство трябва да регистрира събитие от типа EventFaultType с изброена (enum) стойност ‘0B’H — Времеви конфликт (GNSS/вътрешния часовник на бордовото устройство). След задействане на събитие на времеви конфликт през следващите 12 часа бордовото устройство не проверява за времеви конфликт. Това събитие не трябва да се предизвиква, ако през последните 30 дни от приемника на сигнали от GNSS не е можел да бъде открит валиден сигнал от GNSS.“;
 38)
 Допълнение 13 се изменя, както следва:
 а)
 в точка 2 четвъртият абзац се заменя със следното:
 „Трябва да се поясни, че в настоящото допълнение не са определени:
 -
 събирането и управлението на данните в рамките на бордовото устройство (които са определени на друго място в регламента или — ако не е така — зависят от проектирането на съответния продукт),
 -
 формата на представяне на събраните данни на приложенията, поддържани от външното устройство,
 -
 мерките за сигурност на данните извън предоставяните от Bluetooth® (като например криптиране), отнасящи се за съдържанието на данните (които са определени на друго място в регламента [общите механизми за сигурност от допълнение 11]),
 -
 протоколите за Bluetooth®, използвани от интерфейса с ITS.“;
 б)
 в точка 4.2 третият абзац се заменя със следното:
 „Процесът на сдвояване за връзка Bluetooth® може да започне, когато външно устройство попадне в обсега на бордовото устройство за първи път (вж. също приложение 2). Устройствата споделят своите адреси, наименования и профили, както и общ таен ключ, който им позволява в бъдеще винаги да се съчетават, когато са в близост. След като бъде завършена тази стъпка, външното устройство придобива статут на доверено и е в състояние да отправи заявки за изтегляне на данни от тахографа. Не се предвижда да се добавят още механизми за криптиране извън предоставяното от Bluetooth®. Ако са необходими обаче допълнителни механизми за сигурност, те се осъществяват в съответствие с общите механизми за сигурност от допълнение 11.“;
 в)
 точка 4.3 се изменя, както следва:
 i)
 първият абзац се заменя със следното:
 „От съображения за сигурност бордовото устройство изисква система за разрешаване на достъпа чрез PIN код, която е отделена от сдвояването по Bluetooth. Всяко бордово устройство трябва да е в състояние да генерира PIN кодове, съставени от най-малко 4 цифри, за целите на удостоверяването на автентичността. Всеки път, когато външно устройство се сдвоява с бордовото устройство, то